ประกาศคณะกรรมการกำกับการซื้อขายสินค้าเกษตรล่วงหน้าประกาศคณะกรรมการกำกับการซื้อขายสินค้าเกษตรล่วงหน้าที่กต ๒/๒๕๔๖เรื่องหลักเกณฑ์ วิธีการ และเงื่อนไขในการเป็นตัวแทนซื้อขายล่วงหน้า[๑] อาศัยอำนาจตามความในมาตรา ๗ (๓) มาตรา ๑๗ (๕)มาตรา ๓๒ และมาตรา ๓๕ (๗) และ (๘) แห่งพระราชบัญญัติการซื้อขายสินค้าเกษตรล่วงหน้าพ.ศ. ๒๕๔๒อันเป็นพระราชบัญญัติที่มีบทบัญญัติบางประการเกี่ยวกับการจำกัดสิทธิและเสรีภาพของบุคคลซึ่งมาตรา ๒๙ ประกอบกับมาตรา ๓๕ มาตรา ๓๖ มาตรา ๔๘ และมาตรา ๕๐ของรัฐธรรมนูญแห่งราชอาณาจักรไทยบัญญัติให้กระทำได้โดยอาศัยอำนาจตามบทบัญญัติแห่งกฎหมาย คณะกรรมการกำกับการซื้อขายสินค้าเกษตรล่วงหน้าจึงออกประกาศดังต่อไปนี้ข้อ ๑ในประกาศนี้การซื้อขายล่วงหน้า หมายความว่าการซื้อขายสินค้าเกษตรล่วงหน้าในตลาดสินค้าเกษตรล่วงหน้าแห่งประเทศไทยตัวแทนซื้อขายล่วงหน้า หมายความว่าผู้ได้รับอนุญาตจากเลขาธิการให้เป็นตัวแทนของนายหน้าซื้อขายล่วงหน้าในการจัดหาคำสั่งซื้อหรือคำสั่งขายล่วงหน้าจากลูกค้านายหน้าซื้อขายล่วงหน้า หมายความว่าผู้ได้รับใบอนุญาตจากเลขาธิการให้จัดหาและรับคำสั่งซื้อหรือคำสั่งขายล่วงหน้าจากลูกค้าบุคคลผู้มีอำนาจจัดการกิจการหมายความว่า กรรมการบริหาร รองผู้จัดการ ผู้ช่วยผู้จัดการผู้อำนวยการฝ่ายและให้หมายความรวมถึงผู้ดำรงตำแหน่งเทียบเท่าที่เรียกชื่ออย่างอื่นโดยบุคคลดังกล่าวเป็นผู้รับผิดชอบงานในสายงานเกี่ยวกับการให้บริการด้านธุรกิจการซื้อขายล่วงหน้าการปฏิบัติการด้านธุรกิจการซื้อขายล่วงหน้าหรือการวิจัยด้านธุรกิจการซื้อขายล่วงหน้า หรือสายงานอื่นในทำนองเดียวกัน ทั้งนี้ไม่ว่าสายงานนั้นจะปฏิบัติงานเพื่อให้บริการแก่บุคคลอื่นหรือเพื่อประโยชน์ของกิจการเอง ข้อตกลงหมายความว่า ข้อตกลงระหว่างนายหน้าซื้อขายล่วงหน้ากับตัวแทนซื้อขายล่วงหน้าเลขาธิการ หมายความว่าเลขาธิการคณะกรรมการกำกับการซื้อขายสินค้าเกษตรล่วงหน้าสำนักงาน หมายความว่าสำนักงานคณะกรรมการกำกับการซื้อขายสินค้าเกษตรล่วงหน้าคณะกรรมการ ก.ส.ล. หมายความว่าคณะกรรมการกำกับการซื้อขายสินค้าเกษตรล่วงหน้าพระราชบัญญัติ หมายความว่าพระราชบัญญัติการซื้อขายสินค้าเกษตรล่วงหน้า พ.ศ. ๒๕๔๒หมวด๑การดำรงคุณสมบัติของตัวแทนซื้อขายล่วงหน้า ข้อ ๒ตัวแทนซื้อขายล่วงหน้าต้องไม่มีลักษณะต้องห้ามตามพระราชบัญญัติมาตรา ๓๕ (๑) - (๖) และต้องไม่มีลักษณะต้องห้าม ดังต่อไปนี้(๑) มีคุณวุฒิทางการศึกษาต่ำกว่าอนุปริญญาหรือเทียบเท่า(๒) เป็นคนไร้ความสามารถหรือเสมือนไร้ความสามารถ(๓)เคยถูกเพิกถอนการขึ้นทะเบียนหรือถูกเพิกถอนใบอนุญาตใด ๆ ที่ออกตามกฎหมายหรือประกาศ ระเบียบ หรือคำสั่งใด ๆที่ออกตามกฎหมายว่าด้วยการซื้อขายสินค้าเกษตรล่วงหน้า กฎหมาย ว่าด้วยหลักทรัพย์และตลาดหลักทรัพย์กฎหมายว่าด้วยการประกอบธุรกิจเงินทุน ธุรกิจหลักทรัพย์ และธุรกิจเครดิตฟองซิเอร์กฎหมายว่าด้วยการธนาคารพาณิชย์ กฎหมายว่าด้วยการประกันชีวิตกฎหมายว่าด้วยผู้สอบบัญชี หรือกฎหมายที่เกี่ยวกับธุรกิจทางการเงินในทำนองเดียวกันทั้งนี้ รวมถึงการถูกเพิกถอนการขึ้นทะเบียน หรือถูกเพิกถอนใบอนุญาตใด ๆตามกฎหมายต่างประเทศในลักษณะทำนองเดียวกันด้วย เว้นแต่จะได้รับยกเว้นจากสำนักงาน(๔) เคยถูกไล่ออก ปลดออกหรือให้ออกจากงานอันเนื่องมาจากการกระทำโดยทุจริต(๕)เคยต้องคำพิพากษาว่ากระทำความผิดตามพระราชบัญญัติ มาตรา ๑๑๙ มาตรา ๑๒๐ มาตรา ๑๒๑มาตรา ๑๒๒ และมาตรา ๑๒๓เคยต้องคำพิพากษาว่ากระทำความผิดตามกฎหมายว่าด้วยหลักทรัพย์และตลาดหลักทรัพย์กฎหมายว่าด้วยการประกอบธุรกิจเงินทุนธุรกิจหลักทรัพย์ และธุรกิจเครดิตฟองซิเอร์ กฎหมายว่าด้วยการธนาคารพาณิชย์กฎหมายว่าด้วยการประกันชีวิต กฎหมายว่าด้วยผู้สอบบัญชีหรือกฎหมายที่เกี่ยวกับธุรกิจทางการเงินในทำนองเดียวกันในความผิดเกี่ยวกับการกระทำอันไม่เป็นธรรมเกี่ยวกับการซื้อขายหลักทรัพย์หรือความผิดอื่นในลักษณะทำนองเดียวกัน หรือการบริหารงานที่มีลักษณะเป็นการหลอกลวงฉ้อฉล หรือทุจริต ทั้งนี้ รวมถึงการต้องคำพิพากษาว่ากระทำความผิดตามกฎหมายต่างประเทศในลักษณะทำนองเดียวกันด้วย(๖)เคยต้องคำพิพากษาว่ากระทำความผิดตามกฎหมายว่าด้วยการป้องกันและปราบปรามการฟอกเงินรวมถึงกฎหมายต่างประเทศในลักษณะทำนองเดียวกันด้วย(๗)เคยถูกเปรียบเทียบปรับในความผิดตามพระราชบัญญัติ มาตรา ๑๒๒ วรรคสอง หรือมาตรา ๑๒๓วรรคสอง เป็นระยะเวลาไม่เกิน ๒ ปีเคยถูกเปรียบเทียบปรับในความผิดตามกฎหมายว่าด้วยหลักทรัพย์และตลาดหลักทรัพย์ในความผิดเกี่ยวกับการกระทำอันไม่เป็นธรรมเกี่ยวกับการซื้อขายหลักทรัพย์รวมถึงเคยถูกเปรียบเทียบปรับในความผิดตามกฎหมายต่างประเทศในลักษณะทำนองเดียวกันด้วยเป็นระยะเวลาไม่เกิน ๒ ปีหมวด๒การควบคุมการปฏิบัติงาน ข้อ ๓ตัวแทนซื้อขายล่วงหน้าจะต้องทำข้อตกลงกับนายหน้าซื้อขายล่วงหน้าได้เพียง๑ ราย ในขณะปฏิบัติงาน ซึ่งเป็นรายที่แจ้งต่อสำนักงานโดยให้ทั้งสองฝ่ายผูกพันกันตามข้อตกลงซึ่งมีสาระสำคัญของข้อตกลงตามที่สำนักงานประกาศกำหนดข้อตกลงจะมีผลบังคับจนกว่าจะมีการยกเลิกหรือคู่สัญญาไม่มีใบอนุญาตประกอบธุรกิจการซื้อขายล่วงหน้าในกรณีที่จะมีการยกเลิกข้อตกลงตัวแทนซื้อขายล่วงหน้าต้องแจ้งให้สำนักงานทราบล่วงหน้าเป็นเวลาอย่างน้อย ๑๐วันก่อนวันสิ้นสุดข้อตกลงนั้น ทั้งนี้ตัวแทนซื้อขายล่วงหน้าจะต้องหยุดการประกอบธุรกิจการซื้อขายล่วงหน้าประเภทตัวแทนซื้อขายล่วงหน้านับตั้งแต่วันถัดจากวันสิ้นสุดข้อตกลงจนกว่าสำนักงานจะได้รับทราบการเปลี่ยนนายหน้าซื้อขายล่วงหน้าซึ่งผูกพันกันตามข้อตกลงและได้รับสำเนาข้อตกลงฉบับใหม่จากตัวแทนซื้อขายล่วงหน้าข้อ ๔ในกรณีที่มีข้อร้องเรียนจากลูกค้าตัวแทนซื้อขายล่วงหน้าต้องดำเนินการแก้ไขปัญหาข้อร้องเรียนอย่างเต็มความสามารถหลังจากนั้น ให้สรุปผลการดำเนินการ และรายงานให้นายหน้าซื้อขายล่วงหน้าทราบภายใน๑๐ วันนับตั้งแต่วันถัดจากวันสิ้นเดือนของทุกเดือนข้อ ๕ตัวแทนซื้อขายล่วงหน้าต้องจัดเก็บเอกสารและหลักฐานต่างๆ ที่เกี่ยวกับการปฏิบัติหน้าที่เป็นตัวแทนซื้อขายล่วงหน้าหรือเกี่ยวกับการซื้อขายล่วงหน้าให้ครบถ้วนอย่างน้อยเป็นระยะเวลา ๕ ปีนับจากวันที่มีเอกสารและหลักฐานนั้น หรือวันที่มีการซื้อขายล่วงหน้าแล้วแต่กรณีทั้งนี้หากกรณีมีข้อร้องเรียนเกี่ยวกับการจัดหาคำสั่งซื้อหรือคำสั่งขายล่วงหน้าหรือการเจรจาตกลงและการดำเนินการกับข้อร้องเรียนยังไม่แล้วเสร็จภายในระยะเวลาดังกล่าวให้ตัวแทนซื้อขายล่วงหน้าจัดเก็บบันทึกเกี่ยวกับการดำเนินการดังกล่าวไว้ต่อไปจนกว่าการดำเนินการกับข้อร้องเรียนจะแล้วเสร็จความในวรรคหนึ่งให้รวมถึงเอกสารและหลักฐานที่เป็นข้อมูลซึ่งได้กระทำทางโทรศัพท์หรือทางอิเล็กทรอนิกส์ด้วยข้อ ๖ห้ามมิให้ตัวแทนซื้อขายล่วงหน้าเรียกเก็บหรือรับค่าธรรมเนียมหรือค่าตอบแทนจากลูกค้านอกเหนือจากที่ลูกค้ามีหน้าที่ต้องชำระแก่นายหน้าซื้อขายล่วงหน้าข้อ ๗ห้ามมิให้ตัวแทนซื้อขายล่วงหน้าและคู่สมรสของตัวแทนซื้อขายล่วงหน้าทำการซื้อขายล่วงหน้าเพื่อตนเองและคู่สมรสผ่านนายหน้าซื้อขายล่วงหน้ารายอื่นที่มิใช่นายหน้าซื้อขายล่วงหน้าซึ่งผูกพันกันตามข้อตกลงข้อ ๘ให้ตัวแทนซื้อขายล่วงหน้าเข้ารับการอบรมความรู้เกี่ยวกับการซื้อขายล่วงหน้าตามที่สำนักงานกำหนดอย่างน้อย๑ ครั้ง ในทุก ๆ ๒ ปีหมวด๓การแสดงตนเป็นตัวแทนซื้อขายล่วงหน้า ข้อ ๙ตัวแทนซื้อขายล่วงหน้าต้องแจ้งให้ลูกค้ารายใหม่ทราบถึงความเสี่ยงค่าใช้จ่าย และความเสียหายที่อาจเกิดขึ้นจากการซื้อขายล่วงหน้า กลไกการซื้อขายกฎระเบียบต่าง ๆ ที่เกี่ยวข้องสิทธิและหน้าที่ของลูกค้าอย่างชัดเจนและครบถ้วนโดยลูกค้าต้องลงลายมือชื่อเพื่อรับทราบและเข้าใจด้วยข้อ ๑๐ตัวแทนซื้อขายล่วงหน้าต้องไม่ให้ข้อมูลอันเป็นเท็จเกี่ยวกับสิทธิหน้าที่และภาระผูกพันของตัวแทนซื้อขายล่วงหน้าต่อลูกค้าหรือบุคคลทั่วไปหรือแสดงตนเป็นตัวแทนซื้อขายล่วงหน้าที่ได้รับการค้ำประกันหรือการรับรองจากคณะกรรมการก.ส.ล. หรือสำนักงานเว้นแต่เป็นการแสดงข้อเท็จจริงเกี่ยวกับการได้รับอนุญาตให้ประกอบธุรกิจการซื้อขายล่วงหน้าประเภทตัวแทนซื้อขายล่วงหน้าข้อ ๑๑ตัวแทนซื้อขายล่วงหน้าต้องไม่ดำเนินการอย่างใดอย่างหนึ่งหรือหลายอย่าง ดังต่อไปนี้(๑)รับรองผลตอบแทนจากการซื้อขายล่วงหน้าแก่ลูกค้า(๒) รับประกันความเสียหายหรือผลขาดทุนที่เกิดจากการซื้อขายล่วงหน้า(๓) รับรองว่าจะไม่เรียกเก็บเงินประกันขั้นต่ำหรือเรียกเงินประกันเพิ่มเติม(๔) กล่าวอ้าง รับรอง หรือสัญญาใด ๆอันมีลักษณะคล้ายคลึงกันกับ (๑) (๒) และ (๓)ข้อ ๑๒ตัวแทนซื้อขายล่วงหน้าต้องไม่ทำหนังสือหรือสัญญาใดๆ เพื่อยกเลิกหรือจำกัดความรับผิดของตนเองที่มีหน้าที่ต้องปฏิบัติต่อลูกค้าตามที่พระราชบัญญัติคณะกรรมการก.ส.ล. หรือสำนักงานกำหนดข้อ ๑๓ในกรณีที่ตัวแทนซื้อขายล่วงหน้าถูกพักใช้หรือถูกเพิกถอนใบอนุญาตการประกอบธุรกิจการซื้อขายล่วงหน้าประเภทตัวแทนซื้อขายล่วงหน้า ห้ามแสดงตนเป็นตัวแทนซื้อขายล่วงหน้าต่อลูกค้าหรือบุคคลทั่วไปทั้งนี้ตัวแทนซื้อขายล่วงหน้าต้องแจ้งให้ลูกค้าติดต่อโดยตรงกับนายหน้าซื้อขายล่วงหน้าซึ่งผูกพันกันตามข้อตกลงหมวด๔การจัดหาคำสั่งซื้อหรือคำสั่งขายล่วงหน้า ข้อ ๑๔ตัวแทนซื้อขายล่วงหน้าจะต้องจัดหาคำสั่งซื้อหรือคำสั่งขายล่วงหน้าส่งให้กับนายหน้าซื้อขายล่วงหน้าซึ่งผูกพันกันตามข้อตกลงเท่านั้นข้อ ๑๕ในการจัดหาคำสั่งซื้อหรือคำสั่งขายล่วงหน้านั้น ตัวแทนซื้อขายล่วงหน้าสามารถติดต่อ ชักชวนหรือให้คำแนะนำเกี่ยวกับการซื้อขายล่วงหน้าแก่ลูกค้าได้ ทั้งนี้ ตัวแทนซื้อขายล่วงหน้าต้องดำเนินการตามสมควรเพื่อแสดงข้อมูลและหลักฐานเป็นลายลักษณ์อักษรตามความเป็นจริงโดยอย่างน้อยให้ลูกค้าทราบถึงบทบาทหน้าที่ และธุรกิจของตัวแทนซื้อขายล่วงหน้าสถานที่และเบอร์โทรศัพท์ที่สามารถติดต่อได้รวมถึงนายหน้าซื้อขายล่วงหน้าซึ่งผูกพันกันตามข้อตกลงและองค์กรกำกับดูแลธุรกิจของตัวแทนซื้อขายล่วงหน้าข้อ ๑๖ในการขอเปิดบัญชีและการทำสัญญาระหว่างนายหน้าซื้อขายล่วงหน้ากับลูกค้าตัวแทนซื้อขายล่วงหน้าจะต้องมั่นใจว่า(๑) ข้อมูล หรือเอกสารหรือหลักฐานเพียงพอที่จะทราบถึงความประสงค์ของลูกค้าในการซื้อขายล่วงหน้าเพื่อการประกันความเสี่ยง และ/หรือเพื่อการเก็งกำไร ความรู้ความเข้าใจและประสบการณ์ในธุรกิจการซื้อขายล่วงหน้า การประกอบอาชีพของลูกค้า ฐานะทางการเงินข้อจำกัดในการซื้อขายของลูกค้าและความสามารถในการวางเงินประกันและชำระหนี้ของลูกค้า(๒) ลูกค้าเป็นบุคคลเดียวกับที่ปรากฏตามเอกสารหลักฐานที่ใช้ประกอบการขอเปิดบัญชีข้อ ๑๗ตัวแทนซื้อขายล่วงหน้าต้องตรวจสอบว่าบุคคลที่ส่งคำสั่งซื้อหรือคำสั่งขายล่วงหน้าเป็นเจ้าของบัญชีที่แท้จริงหรือเป็นบุคคลที่ได้รับมอบอำนาจจากเจ้าของบัญชีที่แท้จริงเท่านั้นข้อ ๑๘ตัวแทนซื้อขายล่วงหน้าต้องดำเนินการส่งคำสั่งซื้อหรือคำสั่งขายล่วงหน้าของลูกค้าให้กับนายหน้าซื้อขายล่วงหน้าซึ่งผูกพันกันตามข้อตกลงทันทีภายในวันทำการถัดจากวันที่ได้รับคำสั่งซื้อหรือคำสั่งขายล่วงหน้าจากลูกค้าโดยให้เป็นไปตามลำดับก่อนหลังทั้งนี้ ตัวแทนซื้อขายล่วงหน้าต้องคำนึงถึงประโยชน์ของลูกค้าก่อนประโยชน์ของตัวแทนซื้อขายล่วงหน้าโดยต้องส่งคำสั่งซื้อหรือคำสั่งขายล่วงหน้าเพื่อลูกค้าก่อนตนเองและคู่สมรสของตัวแทนซื้อขายล่วงหน้าข้อ ๑๙การส่งคำสั่งซื้อหรือคำสั่งขายล่วงหน้าไปยังนายหน้าซื้อขายล่วงหน้าซึ่งผูกพันกันตามข้อตกลงต้องเป็นไปตามคำสั่งของลูกค้าที่เป็นเจ้าของบัญชีที่แท้จริงหรือบุคคลที่ได้รับมอบอำนาจจากเจ้าของบัญชีที่แท้จริงและต้องไม่ใช้บัญชีของลูกค้ารายหนึ่งส่งคำสั่งซื้อหรือคำสั่งขายล่วงหน้าเพื่อลูกค้ารายอื่นที่ไม่ใช่เจ้าของบัญชีที่แท้จริงหมวด๕ข้อปฏิบัติอื่นสำหรับตัวแทนซื้อขายล่วงหน้า ข้อ ๒๐ให้ตัวแทนซื้อขายล่วงหน้าที่ประสงค์จะต่ออายุใบอนุญาตประกอบธุรกิจการซื้อขายล่วงหน้าประเภทตัวแทนซื้อขายล่วงหน้าปฏิบัติตามหลักเกณฑ์ วิธีการ และเงื่อนไขที่คณะกรรมการก.ส.ล. ประกาศกำหนดข้อ ๒๑ในกรณีที่สำนักงานพบว่าตัวแทนซื้อขายล่วงหน้ารายใดฝ่าฝืนหรือไม่ปฏิบัติตามประกาศนี้หรือมีพฤติกรรมไม่เหมาะสมในการเป็นตัวแทนซื้อขายล่วงหน้าสำนักงานอาจสั่งให้ตัวแทนซื้อขายล่วงหน้านั้นแก้ไข หรือกระทำการหรืองดเว้นกระทำการใด ๆ เพื่อให้เป็นไปตามประกาศนี้ประกาศณ วันที่ ๖ มิถุนายน พ.ศ. ๒๕๔๖อดิศัยโพธารามิกรัฐมนตรีว่าการกระทรวงพาณิชย์ประธานกรรมการกำกับการซื้อขายสินค้าเกษตรล่วงหน้าปริยานุช/ผู้จัดทำ๑๐มิถุนายน ๒๕๕๒[๑]ราชกิจจานุเบกษา เล่ม ๑๒๖/ตอนพิเศษ ๗๘ ง/หน้า ๑๗๒/๒ มิถุนายน ๒๕๕๒